Document ID: 32014D0227

KOMMISSIONENS GENNEMFØRELSESAFGØRELSE
af 24. april 2014
om ikke-godkendelse af visse biocidholdige aktive stoffer i henhold til Europa-Parlamentets og Rådets forordning (EU) nr. 528/2012
(EØS-relevant tekst)
(2014/227/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
ud fra følgende betragtninger:
(1)
I Kommissionens forordning (EF) nr. 1451/2007 (2) er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til Europa-Parlamentets og Rådets direktiv 98/8/EF (3).
(2)
For en række kombinationer af stoffer og produkttyper på denne liste gælder det enten, at alle deltagerne er trådt ud af undersøgelsesprogrammet, eller at den rapporterende medlemsstat, der er udpeget til vurderingen, ikke har modtaget et fuldstændigt dossier inden for den tidsfrist, der er angivet i artikel 9 og artikel 12, stk. 3, i forordning (EF) nr. 1451/2007.
(3)
Kommissionen har i henhold til artikel 11, stk. 2, artikel 12, stk. 1, og artikel 13, stk. 5, i forordning (EF) nr. 1451/2007 derfor underrettet medlemsstaterne herom. Disse oplysninger er også offentliggjort elektronisk.
(4)
En række virksomheder har inden for fristen på tre måneder efter denne offentliggørelse tilkendegivet deres interesse for at overtage hvervet som deltager for en eller flere af de pågældende stoffer og produkttyper. Imidlertid har disse virksomheder efterfølgende trukket tilkendegivelsen tilbage eller har ikke indsendt et fuldstændigt dossier.
(5)
I henhold til artikel 12, stk. 4 og 5, i forordning (EF) nr. 1451/2007 bør de pågældende stoffer og produkttyper i overensstemmelse med artikel 9 i forordning (EU) nr. 528/2012 derfor ikke godkendes.
(6)
Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter -
VEDTAGET DENNE AFGØRELSE:
Artikel 1
De stoffer, der er opført i bilaget til denne afgørelse godkendes ikke for de produkttyper, som er angivet heri.
Artikel 2
Denne afgørelse træder i kraft på tyvendedagen efter offentliggørelsen i Den Europæiske Unions Tidende.
Udfærdiget i Bruxelles, den 24. april 2014.

Labels: 3
1
6